यद्ध में पाकिस्तानी सेना द्वारा इस क्षेत्र में अनेक गोले दागे गए, परन्तु मन्दिर परिसर में गिरने वाले शत्रुओं के गोले कभी फटते ही नहीं थे, जिससे मन्दिर और आसपास के क्षेत्र को कोई भी नुकसान नहीं होता था। यह देवी माता की शक्ति का प्रमाण था। अतः यह क्षेत्र भारतीय जवानों के लिये एक सुरक्षित स्थान बन गया था। पाकिस्तान के ब्रिगेडियर शाह नवाज खान को जब इस बात का पता चला तो उसने मन्दिर को विशेष लक्ष्य बनाकर आसपास के क्षेत्र में लगभग 3000 गोले बरसाये, जिनमें से लगभग 450 गोले मन्दिर परिसर में गिरे परन्तु परिणाम वही हुआ, उनमें से एक भी गोला नहीं फटा। अंततः ब्रिगेडियर शाह नवाज ने मंदिर के पुजारी से माता के दर्शन करने की आज्ञा माँगी और हिन्दू परम्परानुसार चाँदी का एक छत्र भी भेंट चढ़ाया।